nvidia/miracl-vision huggingface dataset:
కోర్నిష్ బాయిలరు

కోర్నిష్ బాయిలరు ఒక ఫైరు ట్యూబు బాయిలరు. బాయిలరు అనగా నీటిని ఆవిరిగా మార్చు లోహనిర్మాణం. బాయిలరులో నీటి ఆవిరిని వాతావరణ పీడనం కన్న ఎన్నో రెట్లు ఎక్కువ పీడనంతో ఉత్త్పత్తి చెయ్యవచ్చును.కోర్నిష్ బాయిలరు నిడివైన బాయిలరు. కోర్నిష్ బాయిలరులో 10-12 బార్ వరకు స్టీమును ఉత్పత్తి చెయ్యవచ్చును. స్టీము వలన పెక్కు ప్రయోజనాలు ఉన్నాయి.స్టీముతో పనిచేయు ఆవిరి యంత్రంను కనుగోనడంతో ప్రపంచ పారిశ్రామిక రంగంలో వేగం పుంజుకుంది. ఆవిరి యంత్రాన్ని పరిశ్రమల్లో ఇతర యంత్రాలను తిప్పుటకు ఉప యోగిం చడం వలన ఉత్త్పత్తి ఎంతో పెరిగింది.రైలు, రోడ్డు లోకోమోటివ్‌ల వలన సరుకులను ఒకచోటు నుండి మరోచోటుకు వేగంగా చేర వెయ్యడంతో వాణిజ్యం కొత్త పుంతలు తొక్కింది.పీడనం పెరిగే కొలది స్టీము/ఆవిరి ఉష్ణోగ్రత కూడా పెరుగుతుంది. స్టీము యొక్క ఉష్ణోగ్రతను ఉపయోగించుకుని పరిశ్రమలలో ఇతర రసాయనాలను, ద్రవాలను వేడి చేస్తారు.కాగితం పరిశ్రమలలో కాగితపు గుజ్జును మొత్తగా ఉడికించుటకు స్టీమును ఉపయోగిస్తారు
ఆంగ్లో-మరాఠా యుద్ధాలు

ఆంగ్లో-మరాఠా యుద్ధాలు అన్నవి భారత ఉపఖండంలో మరాఠా సామ్రాజ్యం, బ్రిటిషు ఈస్టిండియా కంపెనీల నడుమ జరిగిన మూడు యుద్ధాలు. 1775-82లో మొదటి ఆంగ్లో మరాఠా యుద్ధం, 1803-05లో రెండవ ఆంగ్లో మరాఠా యుద్ధం, 1816-19లో మూడవ ఆంగ్లో మరాఠా యుద్ధం లేక పిండారీ యుద్ధం జరిగాయి. 1775లో సూరత్ ఒప్పందంతో ప్రారంభమైన ఈ యుద్ధం, 1782లో సాల్బాయ్ ఒప్పందంతో ముగిసింది. నానా ఫడ్నవీస్, 12 మంది రాజప్రతినిధులకు, రఘునాధ్ రావుల మధ్య పీష్వా పదవి వారసత్వానికి సంబంధించిన వివాదంలో రఘునాధ్ రావు పక్షం వహించి బొంబాయి బ్రిటిషు ప్రభుత్వం కలగజేసుకుని అతనితో సూరత్ ఒప్పందం కుదుర్చుకుంది. కలకత్తా బ్రిటిషు కౌన్సిల్ దీన్ని రద్దుచేస్తూ నానా ఫడ్నవీస్ తో పురంధర్ ఒప్పందం కుదుర్చుకుంది. పురంధర్ ఒప్పందాన్ని బొంబాయి ప్రభుత్వం బేఖాతరు చేస్తూ రఘునాధ్ రావుకు రక్షణ కల్పించింది, దాంతో నానా ఫడ్నవీస్ కూడా పురంధర్ ఒప్పందంలోని అంశాలకు వ్యతిరేకంగా పశ్చిమ తీరంలో ఫ్రెంచివారికి ఒక నౌకాశ్రయాన్ని ఇచ్చింది.ఫ్రెంచివారితో పుణె ఒప్పందం చేసుకున్నాకా 1776లో బ్రిటిషు ప్రభుత్వం పీష్వా రాజప్రతినిధులను ఓడించి, రఘునాధ్ రావును ప్రభుత్వంపై నిలపాలని నిర్ణయించుకుంది. బొంబాయి ప్రభుత్వం పంపిన సైన్యం 1779 జనవరి 4న పుణె సైన్యపు దాడి ఎదుర్కొంది. వెనుతిరిగిన బొంబాయి సైన్యం జనవరి 16న వడగావ్ దగ్గర ఓడిపోయి, వడగావ్ ఒప్పందం చేసుకుంది. ఉత్తర భారతదేశం నుంచి యుద్ధసహాయానికి బయలుదేరిన కల్నల్ థామస్ గొడార్డ్ సైన్యం రాక చాలా ఆలస్యమైంది. గవర్నర్-జనరల్ వారన్ హేస్టింగ్స్ వడగావ్ ఒప్పందాన్ని అంగీకరించనని, అసలు ఒప్పందం మీద సంతకం చేయగలిగిన అధికారం బొంబాయి ప్రభుత్వానికి లేదన్నదాన్ని కారణంగా బ్రిటిషు వారి ఆసక్తులను నిలిపేందుకు యుద్ధాన్ని కొనసాగించమని ఆదేశించాడు.గ్వాలియర్ పాలకుడు మహాదాజీ షిండే సైన్యంతో గొడార్డ్ నేతృత్వంలోని బ్రిటిషు సైన్యానికి పలు ఘర్షణలు జరిగాయి
మూడవ ఆంగ్లో-మరాఠా యుద్ధం

మూడవ ఆంగ్లో-మరాఠా యుద్ధం (1817-1818) బ్రిటీష్ ఈస్టిండియా కంపెనీకి, మరాఠా సామ్రాజ్యానికి మధ్య జరిగిన యుద్ధాల్లో చివరి, నిర్ణయాత్మక యుద్ధం. ఈ యుద్ధంతో కంపెనీ భారతదేశంలోని ప్రధాన భాగంపై నియంత్రణ సాధించింది. భారతదేశంలో బ్రిటీష్ వారు సమీకరించిన అత్యంత భారీ సంఖ్యాక సైన్యం మరాఠా భూభాగంపై దండయాత్ర సాగించడంతో ఈ యుద్ధం ప్రారంభమైంది. గవర్నర్ జనరల్ హేస్టింగ్స్ (బెంగాల్ తొలి గవర్నర్-జనరల్ వారన్ హేస్టింగ్స్ కాదు, అతనితో ఏ సంబంధం లేదు), జనరల్ థామస్ హిస్లాప్ సైన్యాన్ని నడిపించారు. మధ్య భారతానికి చెందిన ముస్లిం కిరాయి సైనికులు, మరాఠా సైన్యాల దండు అయిన పిండారీలకు వ్యతిరేకంగా దాడితో యుద్ధ కార్యకలాపాలు ప్రారంభమయ్యాయి.[note 1] ఈస్టిండియా కంపెనీకి వ్యతిరేకంగా పీష్వా రెండవ బాజీరావు సైన్యానికి, నాగపూర్ పాలకుడు రెండవ ముధోజీ భోంస్లే, ఇండోర్ పాలకుడు మల్హర్ రావు హోల్కర్ తోడయ్యారు. నాలుగవ ప్రధాన మరాఠా నాయకుడు దౌలత్ రావు సింధియా తటస్థంగా ఉండిపోయేలా ఈస్టిండియా కంపెనీ దౌత్యం, ఒత్తిడి పనిచేశాయి, రాజస్థాన్ పై తన నియంత్రణ కోల్పోయినా సింధియా బ్రిటీష్ సైన్యానికి భయపడి తటస్థంగా ఉండిపోయాడు. బ్రిటీష్ వారు చాలా వేగంగా విజయాలు అందుకున్నారు. ఫలితంగా మరాఠా సామ్రాజ్యం ముక్కలై, మరాఠాలు స్వాతంత్రం కోల్పోయారు. ఖడ్కి, కోరెగావ్ యుద్ధాల్లో పీష్వా ఓడిపోయాడు. పీష్వా బందీ కాకుండా అడ్డుకునేందుకు పీష్వా సైన్యాలు అనేక చిన్నా చితకా పోరాటాలు చేశారు. అయితే పీష్వాని కంపెనీ బందీని చేసి, కాన్పూరుకు సమీపంలోని బిథూర్ అన్న చిన్న సంస్థానంలో ఉంచారు
శ్రీ కాళోజీ నారాయణ రావు ఆరొగ్య వైద్య విశ్వవిద్యాలయం

కాళోజి నారాయణరావు ఆరోగ్య విజ్ఞాన విశ్వవిద్యాలయం, తెలంగాణలోని వైద్య విశ్వవిద్యాలయం. తెలంగాణ కవి, సామాజిక కార్యకర్త కాళోజీ నారాయణరావు స్మృత్యర్థం "కాళోజీ నారాయణరావు ఆరోగ్య విజ్ఞాన విశ్వవిద్యాలయం"గా నామకరణం చేయబడింది. తెలంగాణ రాష్ట్రం ఏర్పడకముందు వైద్యకళాశాలలన్ని ఎన్.టి.ఆర్. ఆరోగ్య విశ్వవిద్యాలయం అనుబంధ కళాశాలలుగా ఉండేవి. తెలంగాణ రాష్ట్రం ఏర్పడిన తర్వాత తెలంగాణ ప్రభుత్వం నూతన విశ్వవిద్యాలయం "శ్రీ కాళోజీ నారాయణ రావు ఆరోగ్య విజ్ఞాన విశ్వవిద్యాలయాన్ని స్థాపించింది. దీనిని ప్రధానమంత్రి నరేంద్ర మోడీ 2016 ఆగస్టు 7న శంకుస్థాపన చేసాడు. ప్రస్తుతం ఇది వరంగల్ లో ఉంది.తెలంగాణలోని వైద్య కళాశాలలన్ని దీనికి అనుబంధ కళాశాలలుగా ఉంటాయి. అభ్యర్థుల ప్రవేశాలు నీట్ లేదా ఎంసెట్ ఆధారంగా జరుగుతాయి. ప్రభుత్వ కళాశాలల్లో 1250 సీట్లు ఉన్నాయి
ఐశ్వర్య రాజేష్

ఐశ్వర్య రాజేశ్ ఒక భారతీయ చలన చిత్ర నటి. ప్రధానంగా తమిళ సినిమాల్లో నటించింది. సన్ టీవీలో అస్తోపోవధ్ యారు అని పిలవబడే ఒక ప్రసిద్ధ కామెడీ షోలో ఆమె యాంకర్‌గా తన వృత్తిని ప్రారంభించింది. రియాల్టీ షో మనాడా మయిలాడ గెలుచుకున్న తరువాత, ఆమె అవగాళమ్ ఇవర్గలం (2011) లో సినిమాల్లో పరిచయమయింది. అత్తాచాటి (2012) లో నటించిన తరువాత మంచి పేరు వచ్చింది. ఆమె మొట్టమొదటి మలయాళ చిత్రం జోమోన్నే సువిశ్శేంగల్. తర్వాత ఆమె నివిన్ పాలీతో రెండవ మలయాళ చిత్రం సఖవు (2017 చిత్రం)లో నటించింది. అర్జున్ రాంపాల్ సరసన డాడీ అనే హిందీ సినిమాలో ఆమె తొలిసారిగా నటించింది. 2014 లో ఆమె నటించిన కాక ముట్టై అనే తమిళ చిత్రానికి గాను ఉత్తమ నటిగా తమిళనాడు రాష్ట్ర చలన చిత్ర పురస్కారాన్ని అందుకుంది. ఐశ్వర్య చెన్నైలో జన్మించింది. ఐశ్వర్య తండ్రి రాజేశ్ తెలుగులో 54 చిత్రాలలో నటించిన నటుడు. ఆమె తాత అమరనాథ్ కూడా ప్రధాన పాత్రలలో నటించారు
వీరభద్రస్వామి దేవాలయం, పట్టిసీమ

శ్రీ వీరభద్రస్వామి దేవాలయం, భారతదేశంలోని శైవక్షేత్రం. ఇది పశ్చిమ గోదావరి జిల్లా లోని గోదావరి మధ్యనున్న పట్టిసీమ చిన్న లంక మాదిరి ప్రదేశంలో శ్రీ వీరభధ్రస్వామి దేవస్థానం ప్రకృతితో సుందరంగా ఉంటుంది. ఇక్కడ మహాశివరాత్రికి బ్రహ్మాండమైన ఉత్సవాలు ఐదు రోజుల పాటు జరుగుతాయి. ఈ తీర్ధం లేదా తిరునాళ్ళకు లక్షలాదిగా భక్తులు తరలి వస్తుంటారు. పూర్వం దక్ష ప్రజాపతి తాను చేస్తోన్న యజ్ఞానికి తన అల్లుడైన శివుడిని ఆహ్వానించకుండా అవమాన పరుస్తాడు. ఆ విషయమై తండ్రిని నిలదీసిన సతీదేవి, తిరిగి శివుడి దగ్గరికి వెళ్లలేక అగ్నికి తన శరీరాన్ని ఆహుతి చేస్తుంది. దాంతో ఉగ్రుడైన రుద్రుడు . వీరభద్రుడిని సృష్టించి, దక్షుడి తల నరకమని ఆజ్ఞాపిస్తాడు. శివుడి ఆదేశం మేరకు దక్షుడి యజ్ఞ వాటికపై వీరభద్రుడు విరుచుకుపడతాడు. తన ఆయుధమైన 'పట్టసం' ( పొడవైన వంకీ కత్తి ) తో దక్షుడి తల నరికి దానిని గోదావరిలో కడిగాడు. ఈ కారణంగానే ఈ ప్రాంతాన్ని పట్టసమనీ, పట్టిసీమనీ, పట్టసాచల క్షేత్రమని పిలుస్తుంటారు. శ్రీ భద్రకాళీ సమేత వీరభద్రస్వామి కొలువుదీరిన ఈ దివ్య క్షేత్రానికి, శ్రీ భూ నీలా సమేత భావనారాయణస్వామి క్షేత్ర పాలకుడు
ఆస్మా జహంగీర్

ఆస్మా జహంగీర్ ( జననం : జనవరి 27, 1952 - ఫిబ్రవరి 11, 2018 ) పాకిస్థాన్కి చెందిన సామాజికవేత్త, న్యాయవాది. ఈమె 1952, జనవరి 27 రోజున పాకిస్థాన్ దేశంలో జన్మించారు.
ద్రోణంరాజు సీతారామారావు

ద్రోణంరాజు సీతారామారావు ప్రముఖ నాటక రచయిత, కవి, పండితుడు, ఉపాధ్యాయుడు. సీతారామారావు తిరుపతి వేంకట కవుల శిష్యుడు. బందరు నాటక సమాజాల కోసం, రాజమండ్రి గున్నేశ్వరరావు నాటక సమాజంకోసం అనేక నాటకాలు రాశాడు. రామాయనాన్ని మొత్తం 5 నాటకాలుగా రాశాడు. నాటకాలు: ప్రహసనాలు:
యడ్లపల్లి మోహనరావు

యడ్లపల్లి మోహనరావు (జననం 1950 జూలై 10) ప్రముఖ వ్యక్తిత్వ వికాస నిపుణుడు, రచయిత. స్వార్థభారతి స్వచ్ఛంద సంస్థ వ్యవస్థాపకుడు. ప్రభుత్వోద్యోగిగా, పారిశ్రామికవేత్తగా 35 సంవత్సరాల పాటు పనిచేసిన మోహనరావు, తర్వాతి దశలో వ్యక్తిత్వ వికాస శిక్షకుడయ్యాడు. పలు విద్యాలయాలు, ఉద్యోగ శిక్షణా కార్యక్రమాల్లో వేలాది వ్యక్తిత్వ వికాస తరగతులు నిర్వహించాడు. పారిశ్రామికవేత్తగానూ, తర్వాతికాలంలో వ్యక్తిత్వ వికాసరంగంలో చేస్తున్న సేవలకు గాను రాష్ట్రపతి పురస్కారంతో సహా పలు పురస్కారాలు, గౌరవ డాక్టరేట్లు అందుకున్నాడు. మోహనరావు 1950, జూలై 10న నాగ‌య్య, ఆదేమ్మ దంపతులకు గుంటూరు జిల్లా, చెమళ్ల మూడి గ్రామంలో జ‌న్మించాడు. స్వగ్రామంలోనే ప్రాథ‌మిక విద్యను చదివిన మోహనరావు పచ్చలతాడిపర్రు లోని ఎస్.కె.జెడ్.పి. హైస్కూలులో, గుంటూరులోని మాజేటి గురువ‌య్య హైస్కూలులో ఉన్నత విద్యను పూర్తిచేశాడు. ఆ త‌రువాత విజయవాడ లోని ఆంధ్ర లయోలా కళాశాలలో పియూసీ (1966-67), కాకినాడ లోని గ‌వ‌ర్న‌మెంట్ ఇంజ‌నీరింగ్ కాలేజి (1967-72) ఇంజ‌నీరింగ్ విద్యను పూర్తిచేశాడు
ప్రపంచ ఐటీ కాంగ్రెస్ సదస్సు - 2018

ప్రపంచ ఐటీ కాంగ్రెస్ సదస్సు - 2018 ఈ సదస్సును అంతర్జాతీయ సమావేశానికి వేదికను వరల్డ్ ఇన్ఫరేషన్ టెక్నాలజీ అండ్ సర్వీసు అలయెన్స్ (డబ్ల్యూఐటీఎస్‌ఏ) ఎంపిక చేస్తుంటుంది. ఇందులో ప్రపంచవ్యాప్తంగా 80 దేశాలు సభ్యత్వం కలిగి ఉన్నాయి. ఒక దేశానికి ఒక ఐటీ సంబంధిత సంస్థను మాత్రమే సభ్యురాలిగా అనుమతిస్తారు. భారతదేశం నుంచి నాస్కామ్ ప్రాతినిధ్యం వహిస్తున్నది. నాలుగు రోజులపాటు జరిగే ఈ సమావేశానికి 50దేశాల నుంచి 3వేల మంది ప్రతినిధులు హాజరుకానున్నారు. ప్రస్తుత డబ్ల్యూఐటీఎస్‌ఏ సెక్రటరీ జనరల్ జేమ్స్ పొసాంట్.  50 దేశాలనుంచి 3వేల ప్రతినిధుల పాల్గొన్నారు. ఇందులో ప్రపంచవ్యాప్తంగా 80 దేశాలు సభ్యత్వం కలిగి ఉన్నాయి. గత 40 సంవత్సరాలుగా ఈ సదస్సులను వివిధ దేశాల్లో నిర్వహిస్తున్నారు. ప్రపంచవ్యాప్తంగా ఐటీ రంగంలో వస్తున్న మార్పులు, ఎదురవుతున్న సవాళ్లు తదితర అంశాలపై ఇందులో చర్చిస్తారు. నాలుగు రోజుల పాటు ఈ సదస్సు హైదరాబాద్లో జరుగుతుంది.
సంత్ సేవాలాల్ మహరాజ్

గుత్తి - బళ్ళారి ప్రాంతం ప్రస్తుతం పిలువ బడే పేరు సేవాగడ్, గుత్తి మండలం, శ్రీ సంత్ సేవాలాల్ మహరాజ్ (15 ఫిబ్రవరి 1739 - 4 డిసెంబర్ 1806) బంజారాల ఆరాధ్య దైవం. అతను హిందూధర్మం గొప్పతనం బంజారాలకు తెలియజేయడానికి జన్మించిన మహానుభావునిగా భావిస్తారు.సేవాలాల్ మహరాజ్ జయంతి పురస్కరించుకుని ఫిబ్రవరి 15న సెలవు దినంగా తెలంగాణ ప్రభుత్వం ఫిబ్రవరి 2024లో ప్రకటించింది. అతను 1739 ఫిబ్రవరి 15వ తేదీన అనంతపూర్‌ జిల్లా గుత్తి మండలంలోని రాంజీనాయక్‌ తాండలోని రామావత్ గోత్రంలో భీమానాయక్,ధర్మణిమాత దంపతులకు 1739 లో కాళయుక్తి నామ సంవత్సరం మాఘమాసం శుక్లపక్షం ఫిబ్రవరి నెల 15వ తేదీన ఆదివారం రోజున మగ శిశువు జన్మించాడు.ఇతనికి సేవాలాల్‌ అని నామకరణం చేశారు. సేవాలాల్‌ పెరిగిన తరువాత కొంతకాలంలో మేరమ్మగా పిలువబడే జగదాంబ దేవి ప్రత్యక్షమై సేవాలాల్‌ని నాకు అప్పజెప్పమని భీమనాయక్‌ను అడుగుతుంది. అమ్మ వారికి ఇచ్చిన వాగ్దానం ప్రకారం సేవాలాల్‌ అందుకు ఒప్పుకోడు. తల్లిదండ్రులు సేవాలాల్‌ను అమ్మవారికి అప్పగిస్తుంటే నేను శాఖాహారిని జగదాంబ మాంసాహారి కనుక ఆమెకు నేను ఎలాంటి జీవాలను బలి చేయదలచు కోలేదని అంటాడు. అప్పుడు మేరమ్మ సేవాలాల్‌కు ఎన్నో కష్టాలకు గురి చేస్తుంది. అయిన సేవాలాల్‌ చలించడు. చివరకు తండాలను, కష్టాల పాలు చేస్తుంది. ఇదంతా సేవాలాల్‌ కారణంగా జరుగుతుందని తండావాసులు, తాండ రాజ్యం నుంచి అతనిని బహిష్కరిస్తారు
పటేల్ సర్

పటేల్ సర్ 2017లో జగపతి బాబు ప్రథాన పాత్రలో విడుదలైన చలన చిత్రం .పద్మ ప్రియా, సుబ్బరాజు కిలక పాత్రలో నటించారు. సాయి కొర్రపాటి ఈ చిత్రాన్ని వారాహి చలన చితం పతాకంపై నిర్మించారు. సుభాష్ పటేల్ (జగపతిబాబు) రిటైర్డ్ ఆర్మీ మేజర్. అతడి దగ్గర ఓ చిన్న పాప ఉంటుంది. ఆ పాపను వెంట బెట్టుకుని వెళ్లి డ్రగ్స్ తయారు చేసే డీఆర్ అనే డాన్ కు చెందిన ముఠా సభ్యుల్ని ఒక్కొక్కరిగా చంపుతుంటాడు. ఈ కేసును ఛేదించడానికి కేథరిన్ (తన్య హోప్) అనే పోలీసాఫీసర్ వస్తుంది. ఆమె పటేల్ చేసే హత్యలకు సంబంధించిన ఆధారాలు సేకరిస్తుంటుంది. ఐతే పటేల్ తన పని తాను చేసుకుపోతుంటాడు. అతను చివరి టార్గెట్ దగ్గరికి వచ్చేసరికి.. హత్యలు చేస్తున్నది పటేలే అని కనిపెట్టేస్తుంది కేథరిన్
లచ్చంపూర్(మాగనూర్)

(ప్రస్తుతం ఈ పేజీ ఖాళీగా ఉంది)
బి హనుమారెడ్డి

భీమనాధం హనుమారెడ్డి లేక బి. హనుమారెడ్డి తెలుగు రచయిత, ప్రకాశం జిల్లా రచయితల సంఘం అధ్యక్ష్యులు, ఆంధ్రప్రదేశ్‌ రచయితల సంఘం గౌరవాధ్యక్ష్యులు. హనుమారెడ్డి 1941వ సంవత్సరం జులై 1వ తేదిన రాఘవరెడ్డి, శేషమ్మ దంపతులకు జన్మించాడు. ప్రకాశం జిల్లా అద్దంకి మండలంలోని వెంకటాపురం గ్రామం ఆయన జన్మస్తలం. వెంకటాపురం, అద్దంకిలలో పాఠశాల, గుంటూరులో బిఏ చదివారు. తర్వాత లా చదివి న్యాయవాది వృత్తి లోకి వెళ్లారు. బి.హనుమారెడ్డి తన 80 సంవత్సరాల వయసులో ప్రకాశం జిల్లా రచయితల 9వ మహాసభలు నిర్వహిస్తూ 2020, జనవరి 19వ తేదీ ఆదివారం నాడు ప్రకాశం జిల్లా, ఒంగోలులో గుండెపోటుతో మరణించాడు.
తల్పునూర్ (రేవళ్ళి)

తలుపునూరు, తెలంగాణ రాష్ట్రం, వనపర్తి జిల్లా, రేవల్లి మండలంలోని గ్రామం. ఇది మండల కేంద్రమైన రేవళ్ళి నుండి 18 కి. మీ. దూరం లోను, సమీప పట్టణమైన వనపర్తి నుండి 20 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని గోపాలపేట మండలంలో ఉండేది.  2011 భారత జనగణన గణాంకాల ప్రకారం ఈ గ్రామం 596 ఇళ్లతో, 2809 జనాభాతో 1712 హెక్టార్లలో విస్తరించి ఉంది. గ్రామంలో మగవారి సంఖ్య 1443, ఆడవారి సంఖ్య 1366. షెడ్యూల్డ్ కులాల సంఖ్య 708 కాగా షెడ్యూల్డ్ తెగల సంఖ్య 186. గ్రామం యొక్క జనగణన లొకేషన్ కోడ్ 576065.పిన్ కోడ్: 509235
వల్లభన్‌పల్లి(రేవళ్ళి)

వల్లభంపల్లి, తెలంగాణ రాష్ట్రం, వనపర్తి జిల్లా, రేవల్లి మండలంలోని గ్రామం. ఇది మండల కేంద్రమైన రేవళ్ళి నుండి 24 కి. మీ. దూరం లోను, సమీప పట్టణమైన వనపర్తి నుండి 40 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని గోపాలపేట మండలంలో ఉండేది.  2011 భారత జనగణన గణాంకాల ప్రకారం ఈ గ్రామం 11 ఇళ్లతో, 38 జనాభాతో 363 హెక్టార్లలో విస్తరించి ఉంది. గ్రామంలో మగవారి సంఖ్య 18, ఆడవారి సంఖ్య 20. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 576066.పిన్ కోడ్: 509235
ప్రతాపగిరి రామమూర్తి

మహాత్మాగాంధీ పిలుపునందుకొని 1920లో వేలాదిమంది విద్యార్థులు తమ కళాశాల విద్యకు స్వస్తి చెప్పారు. అలాంటి వారిలో కడప జిల్లా నందలూరుకు చెందిన ప్రతాపగిరి రామమూర్తి ఒకడు. కడప జిల్లా నందలూరులో 1900 ఆగష్టు 25వ తేదీన ఇతడు జన్మించాడు. ఇతని తండ్రి గోపాలకృష్ణయ్య ప్రముఖ న్యాయవాది. జాతీయ భావాలు కలవాడు. ఇంటిల్లిపాది ఖద్దరు దుస్తులు ధరించేవారు. ఇతని అక్క "దేశసేవిక" వేదాంతం కమలాదేవి భర్త కాకినాడ నివాసి కావడంతో తూర్పు గోదావరి జిల్లా కాంగ్రెసు ప్రచారంలో ముమ్మరంగా పాల్గొని పలుమార్లు జైలుకెళ్లింది. అక్కగారి ప్రభావంతో రామమూర్తి కాంగ్రెసులో చురుకుగా పనిచేశాడు. రాష్ట్ర కాంగ్రెసు ఆదేశానుసారం "పిల్లుట్ల హనుమంతరావు"తో కలసి కడప జిల్లాలో తీవ్రంగా కాంగ్రెసు ప్రచారం చేసి కల్లుసారాయి దుకాణాలు మూతపడేటట్లు, గ్రామోద్యోగులు రాజీనామా చేసేటట్లు చేశాడు. 1916లో వివాహమయిన శాంతాబాయి చిన్న వయసులోనే రామమూర్తితో పాటు ఉద్యమంలో పాల్గొంటూ వచ్చింది. 1920లో రామమూర్తిని శిక్షించగా ఏడాదిపాటు వేలూరు, కడలూరు జైళ్లలో గడిపాడు. వేలూరిలో ఉన్నవ లక్ష్మీనారాయణ రాస్తున్న ‘మాలపల్లి’ నవలకు ఇతడే శుద్ధ ప్రతి తయారు చేశాడు
గల్లా రామచంద్ర నాయుడు

గల్లా రామచంద్ర నాయుడు చిత్తూరు జిల్లాకు చెందిన ప్రముఖ వ్యాపారవేత్త. అమరరాజా బ్యాటరీస్ సంస్థ వ్యవస్థాపకుడు.ఈయన భార్య [[గల్లా అరుణకుమారి|గల్లా అరుణ కుమారి]] మాజీ శాసనసభ సభ్యురాలు. కొడుకు [[గల్లా జయదేవ్]] తెలుగుదేశం తరపున ఎం.పీ గా పనిచేశాడు. గల్లా రామచంద్ర నాయుడు 1938, జూన్ 10 న చిత్తూరు జిల్లా, పేటమిట్ట లో జన్మించాడు. జె. ఎన్. టి. యు అనంతపురం నుంచి ఎలక్ట్రికల్ ఇంజనీరింగ్ లో బి. ఇ పూర్తి చేశాడు. తర్వాత రూర్కీ ఇంజనీరింగ్ కళాశాల నుంచి మాస్టర్స్ చేశాడు
తమాల వృక్షము

సిన్నమొముం తమాల, అనేది ఒక చెట్టు.ఇది ఎక్కువుగా హిమాలయాల్లో, ఉత్తర భారతదేశంలోని ప్రాంతాలలో పెరుగుతుంది.ఇది ఇంకా బంగ్లాదేశ్, నేపాల్, భూటాన్, చైనా దేశాలలో కూడా అభివృద్ధి చెందింది. దీనిని భారత బే ఆకు, లేదా తేజ్ పట్, మలబార్ ఆకు, భారత బెరడు, భారతీయ కాసియా అని కూడా అంటారు. ఇవి 20 మీ (66 అడుగుల) ఎత్తు వరకు పెరుగుతాయి. దీని ఆకులు, బెరడు వంటలలో సుగంధం కోసం, ఔషధ ప్రయోజనాల కొరకు ఉపయోగిస్తారు.వీటి ఆకులను ఆకు పత్రి అని కూడా అంటారు. వాటిలో కొన్ని రకాల జాతికి చెందిన ఆకులు నత్తి ఉన్నవారికి, నోటిలో ఉంచుకొని రసం మింగుచూ ఉంటే నత్తి తగ్గిపోతుందనే నమ్మకం ఉంది.ఇంకా డయాబెటిస్, దగ్గు, జలుబు, ఆర్థరైటిస్, గుండె, కాలేయ ఆరోగ్యం ఇతర పరిస్థితులకు సిన్నమొమం తమలా ఆకులు,బెరడు ఉపయోగించబడుతుంది. అయితే ఈ ఉపయోగాలకు మద్దతు ఇవ్వడానికి ఎటువంటి శాస్త్రీయ ఆధారాలు లేవు.ఆహారాలలో, సిన్నమొమం తమలాను మసాలా లేదా సువాసన కారకంగా ఉపయోగిస్తారు. సిన్నమొమం తమలా సంబంధిత కాసియా, దాల్చినచెక్క, సిలోన్ దాల్చినచెక్క, సిన్నమొమం బర్మాని ఇవి అన్నీ ఒకేలా ఉండవు
ఎలెక్స్ హేలీ

ఎలెక్స్ హేలీ (ఆగస్టు 11, 1921 – ఫిబ్రవరి 10, 1992) అమెరికా రచయిత. ఈయన రచించిన ఆంగ్ల నవల రూట్స్ చాలా పేరొందింది. ఇది ఏడు తరాలు పేరుతో తెలుగులోకి అనువాదం చేయబడింది. ఎలెక్స్ హేలీ 1922, ఆగస్టు 11న న్యూయార్క్ లోని ఇతాకాలో జన్మించాడు. ముగ్గురు సోదరులలో పెద్దవాడైన హేలీకి ఇద్దరు తమ్ముళ్ళు (జార్జ్, జూలియస్ ), ఒక చెల్లి (తండ్రి రెండవ భార్య కూతురు) ఉన్నారు. హేలీ కుటుంబం టేనస్సీలోని హెన్నింగ్‌లో ఉండేది, ఇతనికి ఐదేళ్ళున్నప్పుడు కుటుంబం ఇతాకాకు వచ్చింది. హేలీ తండ్రి సైమన్ హేలీ అలబామా ఎ అండ్ ఎం విశ్వవిద్యాలయంలో వ్యవసాయ ప్రొఫెసర్ కాగా, తల్లి బెర్తా జార్జ్ హేలీ హెన్నింగ్‌ని చెందినది. ఈ కుటుంబానికి ఆఫ్రికన్, మాండింకా, చెరోకీ, స్కాటిష్, స్కాటిష్-ఐరిష్ మూలాలు ఉన్నాయి. తన తండ్రిలాగే, అలెక్స్ హేలీ 15వ ఏట మిస్సిస్సిప్పి లోని చారిత్రాత్మక ఆల్కార్న్ స్టేట్ యూనివర్శిటీలో చేరాడు. ఒక సంవత్సరం తరువాత, ఉత్తర కరోలినాలోని ఎలిజబెత్ సిటీ స్టేట్ కాలేజీలో చేరాడు. మరుసటి సంవత్సరం కళాశాల వదిలిపేసి తండ్రి, సవతి తల్లి వద్దకు తిరిగి వచ్చాడు. అలెక్స్ కు క్రమశిక్షణ అవసరమని భావించిన సైమన్ హేలీ, 18 ఏళ్ళ వయసులో మిలటరీలో చేరేందుకు అతనిని ఒప్పించాడు
అన్నపరెడ్డి వెంకటేశ్వరరెడ్డి

అన్నపరెడ్డి వెంకటేశ్వరరెడ్డి ప్రముఖ రచయిత, తత్త్వవేత్త, అధ్యాపకుడు, సంపాదకుడు, బౌద్ధమతావలంబి. మరణము మార్చి నెల 9 వ తేదీ 2021 ఇతడు 1933, ఫిబ్రవరి 22వ తేదీ మహాశివరాత్రి నాడు, గుంటూరు జిల్లా, కొల్లిపర మండలం తూములూరు గ్రామంలో జన్మించాడు. ఇతని విద్యాభ్యాసం కొల్లిపర హైస్కూల్లో, గుంటూరు హిందూ కళాశాల, ఆంధ్ర విశ్వవిద్యాలయం వాల్తేరులలో గడచింది. ఇతడు తెనాలిలోని వి.యస్.ఆర్. కళాశాల, వి.యస్.ఆర్ & యన్.వి.ఆర్. కళాశాల, గుంటూరులోని జె
జాలపుట

ఒక జాలపుట ( వెబ్ పేజ్ ) అనేది జాల విహరిణి(వెబ్ బ్రౌజర్) ద్వారా విక్షించే అంతర్జాలానికి చెందిన ఒక పత్రం. జాలపుటలకు ఒక యు.ఆర్.ఎల్(URL) లేదా చిరునామా ఉంటుంది, దాని ద్వారా జాలపుటని కనుగొనగలం , ప్రతి పేజీకి ఇది భిన్నంగా ఉంటుంది. కంపెనీ, వ్యక్తి లేదా సంస్థ నిర్వహించే ఒక పెద్ద పుటల యొక్క సమూహంలో ఒక జాలపుట ఉన్నప్పుడు, అది ఒక జాలస్థలి(వెబ్ సైట్) యొక్క భాగం. జాలపుటలు పదాలు, చిత్రాలు, వీడియోలు, లింక్లను కలిగి ఉంటాయి. లింకులు ఇతర జాలపుటలు పొందటానికి మార్గములు. ఉదాహరణకు: ఈ వ్యాసం ఒక జాలపుట. దిని చిరునామా లేదా యు.ఆర్.ఎల్(URL) https://te.wikipedia
ఎఫ్.బి.సి బాయిలరు ఆరంభించడం

ఎఫ్.బి.సి బాయిలరు ఆరంభించడం మిగతా ఘన ఇంధన బాయిలరులకన్న భిన్నంగా, క్లిష్టంగా వుండును. ఘన ఇంధనాన్ని వాడు బాయిలరు లలో స్థిర గ్రేట్ లేదా పయనించే/కదిలే చైన్ గ్రేట్ వున్న వాటిలో మొదటగా ఇంధనం మండించడం పెద్ద కష్టమైన పనేమీ కాదు. స్థిర గ్రేట్ వున్నబాయిలరులలో (లాంకషైర్, కోర్నిష్, కొక్రేన్ ) మొదట కొంత పరిమాణంలో ఇంధన ముక్కలను/తునకలను పేర్చి, కొద్దిగా కిరోసిన్ను ఇంధనంమీద చల్లి లేదా కిరోసిన్ లేదా నూనెతో తరిపిన గొనె ముక్కలను, లేదా గుడ్డ పేలికలను ముంచి, ఇంధనం మీద వేసి వెలిగించెదరు.ఇంధనం మండటం మొదలవ్వగానే మళ్ళిఇంధనాన్ని అవసరానికి సరిపడా ఫర్నేసులో నింపుతుంటారు. ఇక కదిలే గ్రేట్ లో కూడా అంతే పైన పేర్కొన్న విధంగా చేసి ఇంధనం మండటం మొదలవగానే గ్రేట్ ను తిప్పడం మొదలెడతారు. కాని ఎఫ్.బి.సి.బాయిలరులో ఇంధనాన్ని మండించు పద్ధతి భిన్నంగా వుంటుంది.ఇందులో ఇంధనాన్ని నేరుగా బాయిల రును అరంభించిన వెంటనే మండించడం కుదరదు
జి. నాగేశ్వరరెడ్డి

జి. నాగేశ్వరరెడ్డి తెలుగు సినిమా దర్శకుడు, రచయిత. ఎస్. వి. కృష్ణారెడ్డి సినిమాలకు దర్శకత్వశాఖలో పనిచేసిన ఈయన 6 టీన్స్ సినిమాతో దర్శకుడిగా పరిచయం అయ్యాడు. చిన్నతనం నుండి సినిమాలపై ఆసక్తివున్న నాగేశ్వరరెడ్డి ఎస్.వి.కృష్ణారెడ్డి దర్శకత్వం లో తెరకెక్కిన రాజేంద్రుడు గజేంద్రుడు, మాయలోడు, యమలీల, శుభలగ్నం, నంబర్ వన్, ఘటోత్కచుడు, వజ్రం, మావిచిగురు, సంప్రదాయం వంటి సినిమాలకు సహాయ దర్శకుడిగా పనిచేశాడు. 6 టీన్స్ సినిమాతో దర్శకుడిగా తెలుగు సినిమారంగంలోకి అడుగుపెట్టి, హాస్య ప్రధాన సినిమాలకు దర్శకత్వం వహించాడు.
శ్రీ లక్ష్మీ నరసింహస్వామి దేవస్థానం, రేకుర్తి

రేకుర్తి లక్ష్మీనరసింహస్వామి ఆలయం కరీంనగర్ జిల్లా, కొత్తపల్లి (హవేలి) మండలం రేకుర్తి గ్రామంలోని పురాతన గుట్టలపై ఉన్న ఆలయం. నాలుగువందల ఏళ్ళ చరిత్ర కలిగివున్న ఈ ఆలయానికి భారతదేశంలోనే సుదర్శన చక్రం స్వయంభువుగా వెలసిన ఏకైక ఆలయంగా పేరుంది. ప్రపంచంలో స్వయంభువుగా సుదర్శన చక్రంతో వెలిసిన లక్ష్మీనృసింహస్వామి ఆలయాలు రెండు ఉండగా, అందులో ఒకటి ఈ రేకుర్తి ఆలయం. 400 ఏండ్ల చరిత్ర కలిగిన ఈ గ్రామం అప్పట్లో రేణుగా పట్టణంగా పిలువబడేది. ఈ సంస్థానాన్ని అల్లం రాజు పాలించేవాడు. అల్లం రాజు ఈ గుట్టపై ప్రత్యేకంగా స్థావరం ఏర్పాటు చేసుకోవడమేకాకుండా సైన్యం కోసం ప్రత్యేక స్థావరాలు ఏర్పాటుచేయించాడు. తర్వాతి కాలంలో రేణుగా పట్టణం కాస్త దేవకుర్తిగా, తదనంతరం రేకుర్తిగా మారిందని చరిత్రకారులు చెప్తున్నారు. అప్పట్లో ఈ ప్రాంతం రేణుగా సంస్థానంగా ఎంతో ప్రసిద్ధిగాంచింది. ఇక్కడున్న గుహల్లో పూర్వకాలంలో మునులు ధ్యానం చేసేవారని తెలుస్తుంది. ఆ కాలంలోనే ఇక్కడ స్వయంభువుగా లక్ష్మీ సమేతుడైన నరసింహస్వామి వెలిశాడు. ఈ గుట్ట సమీపంలోవున్న బొమ్మలమ్మ గుట్ట దగ్గర కురిక్యాల శాసనం ఇక్కడే లిఖించబడింది. కురిక్యాల శాసనాన్ని తిలకించేందుకు వచ్చిన సందర్శకులు రేకుర్తి నరసింహుడిని దర్శించుకోవడం సాంప్రదాయంగా మారింది
మొదటి ఆంగ్లో-సిక్ఖు యుద్ధం

మొదటి ఆంగ్లో-సిక్ఖు యుద్ధం సిక్ఖు సామ్రాజ్యం, ఈస్టిండియా కంపెనీల మధ్య 1845 నుంచి 1846 మధ్యకాలంలో జరిగిన యుద్ధం. బ్రిటీష్ పక్షం విజయం సాధించడంతో పాక్షికంగా సిక్ఖు సామ్రాజ్యం బ్రిటీష్ వారికి లొంగిపోయింది. 19వ శతాబ్దపు తొలి నాళ్లలో భారత ఉపఖండపు వాయువ్యభాగంలో మహారాజా రంజిత్ సింగ్ సిక్ఖు సామ్రాజ్యాన్ని విస్తరిస్తూ, స్థిరపరుస్తూ ఉన్నకాలానికల్లా తూర్పు భారతం (ప్లాసీ, బక్సర్ యుద్ధాలు), దక్షిణ భారతం (ఆంగ్లో-మైసూరు యుద్ధాలు), మధ్యభారతం (ఆంగ్లో-మరాఠా యుద్ధాలు)పై ఆధిపత్యాన్ని సాధించి పంజాబ్ సరిహద్దుల దాకా తమ పాలనను విస్తరించారు. రంజిత్ సింగ్ జాగ్రత్తతో కూడిన స్నేహాన్ని ఈస్టిండియా కంపెనీతో పాటించాడు. సట్లెజ్ నదికి దక్షిణాన ఉన్న కొన్ని ప్రాంతాలను బ్రిటీష్ వారికి ఇచ్చివేస్తూనే, బ్రిటీష్ వారి దురాక్రమణ ధోరణిని అడ్డుకునేందుకు, ఆఫ్ఘాన్లపై యుద్ధం ప్రారంభించేందుకు కూడా ఉపయోగపడేలా సైనిక శక్తిని నిర్మించడం ప్రారంభించాడు. అమెరికన్, యూరోపియన్ సైనికులను జీతాలకు పెట్టుకుని తమ సైన్యాన్ని ఫిరంగుల వాడకానికి శిక్షణ ఇప్పించుకునేవాడు, అంతేకాక హిందువులు, ముస్లిములను సైన్యభాగాల్లో చేర్చుకున్నాడు. ఆఫ్ఘాన్లలోని అనైక్యతను ఆధారంగా చేసుకుని సిక్ఖులు పెషావర్, ముల్తాన్ ప్రావిన్సులు, పలు ఆఫ్ఘాన్ నగరాలను గెలిచి తమ పాలనలోని జమ్ము, కాశ్మీర్ రాజ్యాల్లో విలీనం చేశారు. ఆఫ్ఘనిస్తాన్లో రాజ్యవ్యవస్థ పున:స్థాపన జరగగానే, బ్రిటీష్ వారు ఆఫ్ఘాన్ రాజు ఎమిర్ దోస్త్ మొహమ్మద్ ఖాన్, రష్యా సామ్రాజ్యంతో కుమ్మక్కై తమకు వ్యతిరేకంగా కుట్రచేస్తున్నాడన్న ఆలోచనతో ఉక్కిరిబిక్కిరై, అతన్ని తొలగించి షుజా షా దురానీని పాలకుణ్ణి చేసేందుకు మొదటి ఆంగ్లో-ఆఫ్ఘాన్ యుద్ధం ప్రారంభించారు. మొదట్లో బ్రిటీష్ ఆక్రమణ విజయవంతమైనట్టు కనిపించినా, ఎల్ఫిన్ స్టోన్ సైన్యం ఊచకోతతో దారుణమైన మలుపు తీసుకోవడంతో ఆఫ్ఘనిస్తాన్ నుంచి 1842లో ఆఫ్ఘనిస్తాన్ నుంచి, పెషావర్ నుంచి వెనుదిరిగారు. బ్రిటీష్ సైన్యం, మరీముఖ్యంగా బెంగాల్ సైన్యం ప్రతిష్ఠ ణంగా అడుగంటింది. 1839లో రంజిత్ సింగ్ మరణించాడు, వెనువెంటనే అతని సామ్రాజ్యం అవ్యవస్థితంగా తయారైంది. రంజిత్ సింగ్ కుమారుడు, అప్రఖ్యాతుడు అయిన ఖరక్ సింగ్ కొద్ది నెలల్లోనే పదవీ చ్యుతుడయ్యాడు, తర్వాత జైలులో అనుమానాస్పదంగా మరణించాడు
రెండవ ఆంగ్లో-సిక్ఖు యుద్ధం

రెండవ ఆంగ్లో-సిక్ఖు యుద్ధం అన్నది సిక్ఖు సామ్రాజ్యం, బ్రిటీష్ ఈస్టిండియా కంపెనీల నడుమ 1848 నుంచి 1849 మధ్యలో సాగిన సాయుధ సంఘర్షణ. దీని ఫలితంగా సిక్ఖు సామ్రాజ్యం పతనమై, ఈస్టిండియా కంపెనీ వాయువ్య సరిహద్దు ప్రావిన్సులో పంజాబ్ భాగమైంది.దివాన్ ముల్‌రాజ్ నుంచి అధికారం స్వీకరించడానికి వచ్చిన బొంబాయి రెజిమెంటుకు చెందిన సివిల్ సర్వెంట్ వాన్స్ ఆగ్న్యూను 1848 ఏప్రిల్ 19న అక్కడ హత్యచేశారు, వెంటనే సిక్ఖు దళాలు, సర్దారులు బహిరంగంగా తిరుగుబాటుకు దిగారు.[[బ్రిటీష్ ఈస్టిండియా జనరల్ డల్‌హౌసీ అంగీకరించాడు. ఈ తిరుగుబాటు వ్యాపిస్తుందనీ, కేవలం ముల్తాన్‌నే కాక మొత్తం పంజాబ్ ప్రాంతం అధీనంలోకి తీసుకురావడానికి తగ్గ ఆవశ్యకతను అది కల్పిస్తుందనీ డల్‌హౌసీ ఊహించాడు. దాంతో నిర్ణయం ప్రకారమే ఎదురుదాడిని ఆలస్యం చేశాడు. నవంబరులో పంజాబ్‌లో యుద్ధ కార్యకలాపాల కోసం అవసరమైన బలమైన సైన్యాన్ని సమాయత్తం చేసి, దాని పాటు తాను కూడా పంజాబ్ దిశగా కదిలాడు. హెర్బెర్ట్ ఎడ్వార్డ్స్ మొదటి ఆంగ్లో-సిక్ఖు యుద్ధంలో అద్భుతమైన విజయం, నవంబరులో రామ్‌నగర్‌లో, డిసెంబరులో సాదులాపూర్‌లో, 1849 జనవరి 13న చిలియన్‌వాలా యుద్ధంలోనూ గౌ నిర్ణయాత్మకం కాని విజయాలను సాధించినా ముల్తాన్‌లో గట్టి ప్రతిఘటన ప్రభుత్వం వైపు నుంచి భారీ ఎత్తున వనరులు అందించాల్సిన అవసరం చూపించింది. ఒక్కపట్టున జనవరి 22 నాటికి ముల్తాన్ కోటను జనరల్ విష్ పట్టుకుని, గుజరాత్‌లో పోరాడుతున్న గౌతో కలిసేందుకు వీలు చిక్కించుకున్నాడు. ఈస్టిండియా కంపెనీ సైన్యాలు పూర్తిస్థాయి విజయం గుజరాత్ యుద్ధంలో ఫిబ్రవరి 21న పొందాయి, సిక్ఖు సైన్యం రావల్పిండి వద్ద లొంగిపోయింది, సిక్ఖుల ఆఫ్ఘాన్ మిత్రులను భారతదేశం సరిహద్దుల అవతలికి బ్రిటీష్ వారు తరిమి కొట్టారు. 1849లో గుజరాత్ వద్ద విజయం తర్వాత లార్డ్ డల్‌హౌసీ పంజాబ్‌ను ఈస్టిండియా కంపెనీ పాలనలో కలుపుకున్నాడు. ఈ సేవకు గాను డల్‌హౌసీ బ్రిటీష్ పార్లమెంటు కృతజ్ఞతలు అందుకోవడంతో పాటు బ్రిటీష్ ప్రభువర్గపు మార్క్వెస్ అన్న ఉన్నత స్థానాన్ని పొందాడు
స్టేకరు బాయిలరు

స్టాకరుఅనేవి ఘన ఇంధనాన్ని క్రమ పద్ధతిలో బాయిలరు దహనగదిలోకి పంపి మండించు బాయిలరు అదనపు యంత్ర పరికరాలు. వీలున్నంత వరకు ఎక్కువ ఇంధనం దహన గదిలో దహనం అయ్యేలా స్టాకరు చెయ్యును. స్టాకరులు ఫీడ్ హాపర్, గ్రేట్ (grate) వంటివి కలిగి వుండును. ఈ గ్రేట్ అనేవి రెండు రకాలు ఒకటి స్థిరంగా వుండే ఫిక్సుడ్ గ్రేట్, రెండవరకం కదిలే రకం లేదా మూవింగు చైన్ గ్రేట్. లాంకసైర్ వంటి బాయిలర్లలో, ప్యాకేజ్ కోల్ లేదా వుడ్/కలప ఫైర్డ్ బాయిలర్లలో ఫిక్సుడ్ గ్రేట్ వుండును. గ్రేట్ పట్టిలు కలిగి వుండును.ఈ పట్టిలు పోత ఇనుము (cast iron) తో చెయ్యబడి వుండును.గ్రేట్ యొక్క పోత ఇనుము పట్టిలను ఒకదాని పక్క మరొకటి అడ్డుపట్టిల మీద దహన గదిలో అమర్చబడి వుండును.పట్టిల మధ్య చిన్న ఖాళి వుండి, ఇంధనం మండిన తరువాత ఏర్పడు బూడిద ఈ రంధ్రా ల, ఖాలిల ద్వారా దహనగది అడుగుభాగంలో జమ అగును. అప్పుడప్పుడు దహనగది అడుగున జమ అయ్యిన బూడిదను తొలగించెదరు. గ్రేట్ పట్టిలకున్నఖాళి ద్వారా గాలి లోపలికి ప్రసరించి ఇంధనంతో కల్సి దహన క్రియచురుకుగా జరుగును. కదిలే గ్రేట్ చెయిన్ వంటి నిర్మాణం కలిగి నెమ్మదిగా కదులును